প্রকাশিত হতে যাচ্ছে সংগীতশিল্পী ও মিউজিক ডিরেক্টর শান-এর নতুন মিউজিক ভিডিও বর্ষা বন্দনা। গানের কথা লিখেছেন সোমেশ্বর আলি, সংগীত পরিচালনা করেছেন অভিজিৎ জিতু। গানটির সুর করেছেন শিল্পী নিজেই আর শব্দ মিশ্রণ করেছেন রেজওয়ান সাজ্জাদ। স¤প্রতি গানটির মিউজিক ভিডিওর দৃশ্য ধারনের কাজ শেষ হয়েছে। লতা আচারিয়ার পরিচালনায় গানটিতে মডেল হয়েছেন ফয়সাল দীপ, ইভানা ও পুতুল। চিত্রগ্রহণ করেছেন বিদ্রোহী দীপন। প্রযোজনা প্রতিষ্ঠান সেভেন টিউনস এন্টারটেইনমেন্ট এর ব্যানারে ২৬ জুলাই গানটি মুক্তি দেয়া হবে। নতুন গান প্রসঙ্গে কন্ঠশিল্পী শান বলেন, 'বর্ষা চলছে এখন। ঠিক এই সময়েই সোমেশ্বর অলির চমৎকার একটি লিরিকে কাজ করলাম। ভিডিওটাও অন্যরকম হয়েছে। আশা করছি, শ্রোতাদের ভালো লাগবে।' অন্যদিকে সেভেন টিউনস এর কর্ণধার পারভীন সুলতানা বলেন, 'আমরা এরই মধ্যে আসিফ আকবর, ইমরান তাহসানের গান রিলিজ করেছি। মুক্তি তালিকায় আরো একাধিক বড় প্রজেক্ট রয়েছে। শানের এই গানের কাজটি দারুণ হয়েছে, এখন শ্রোতারা গ্রহণ করলেই সার্থকতা।